Radek Juška

Radek Juška (født 8. mars 1993 i StarovičkyIdnez.cz - Chceš u mě trénovat? Mazej do školy! Jak trenér usměrnil dálkaře (Norsk oversettelse med Google Translate), besøkt 14. september 2015Deník.cz - Radek Juška doletěl na republice nejdál. Dálkařský titul míří do Staroviček (Norsk oversettelse med Google Translate), besøkt 14. september 2015.) er en tsjekkisk friidrettsutøver, som konkurrerer i lengdehopp. Han har 2.-plass fra både U23-EM og EM innendørs i 2015 som fremste internasjonale meritter. 

 Idrettskarriere 
Juška debuterte internasjonalt ved junior-VM i friidrett 2012 i Barcelona, der han kom på 24.-plass i lengde. Han hoppet 7,11 meter i kvalifiseringen, dette var 60 cm bak hans egen personlige rekord på 7,71, som han satte i juni.IAAF - Radek Juška - Progression, besøkt 14. september 2015. 

I 2013 vant han det tsjekkiske U23-mesterskapet i friidrett, både i lengdehopp og tresteg. Han vant sine første seniortitler i 2014, da han først vant lengde ved det tsjekkiske mesterskapet innendørs.Europran Athletics - Braunschweig 2014 - Biographical Summaries, besøkt 14. september 2015. Senere på året vant han også lengde ved det tsjekkiske mesterskapet i friidrett utendørs  i Praha, med et hopp på 7,94 meter, som var personlig rekord. Han ble også tatt ut til å representere Tsjekkia ved Lag-EM i friidrett 2014, der Tsjekkia deltok i Super League, og Juška kom der på 8.-plass i lengde. Han skulle delta ved EM i friidrett 2014, men skadet en magemuskel ved det nasjonale mesterskapet, og kunne ikke delta. 

Ved det tsjekkiske mesterskapet innendørs 2015 vant han for andre gang lengdehopp. Han ble tatt ut til EM i friidrett innendørs 2015 i Praha, men med personlig rekord på under 8 meter var han ikke blant favorittene. Han kvalifiserte seg til finalen med 8.-plass i kvalifiseringen, og med hjelp fra hjemmepublikummet satte han personlig rekord med 8,10 meter i finalen, og fikk EM-sølv, bak svenske Michel Tornéus. Han vant vant det tsjekkiske mesterskapet utendørs i juni, med 7,67 meter.Český atletický svaz - Mistrovství ČR mužů a žen na dráze, besøkt 14. september 2015. Ved U23-EM i friidrett 2015 fikk han også sølv, denne gangen slått av tyske Fabian Heinle. Han nådde finalen ved VM i friidrett 2015 i Beijing, der han hoppet 7,57 og endte på 11.-plass.

 Referanser 

 Eksterne lenker 

  Profil hos European Athletics
  Profil hos All-Athletics 

Kategori:Tsjekkiske lengdehoppere
Kategori:Tsjekkiske tresteghoppere
Kategori:Tsjekkiske mestere i friidrett
Kategori:Deltakere for Tsjekkia under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Tsjekkia under VM i friidrett 2015
Kategori:Deltakere for Tsjekkia under VM i friidrett 2017
Kategori:Deltakere for Tsjekkia under EM i friidrett 2018
Kategori:Deltakere for Tsjekkia under VM i friidrett 2022
Kategori:Deltakere for Tsjekkia under EM i friidrett 2022
Kategori:Universiade-gullmedaljevinnere for Tsjekkia
Kategori:Deltakere for Tsjekkia under VM i friidrett 2023
Kategori:Deltakere for Tsjekkia under EM i friidrett 2024
Kategori:Personer fra Okres Břeclav